pythainlp/thai-wiki-dataset-v4 huggingface dataset:
แผนแบ่งปาเลสไตน์ของสหประชาชาติ

แผนแบ่งปาเลสไตน์ของสหประชาชาติ  เป็นข้อเสนอของสหประชาชาติ ให้แบ่งปาเลสไตน์ในอาณัติในช่วงปลายอาณัติของบริเตน ในวันที่ 29 พฤศจิกายน ค.ศ. 1947 สมัชชาสหประชาชาติลงมติเห็นชอบแผนฯ เป็นข้อมติที่ 181 (2)
ข้อมติฯ แนะนำให้ตั้งรัฐอาหรับและรัฐยิวซึ่งมีเอกราชทั้งคู่ และระบอบระหว่างประเทศพิเศษสำหรับนครเยรูซาเลม แผนแบ่งนี้เป็นเอกสารสี่ส่วนที่แนบท้ายข้อมติฯ กำหนดการสิ้นสุดของอาณัติ การทยอยถอนทหารบริติชและการลากเส้นขอบเขตระหว่างสองรัฐและเยรูซาเลม ส่วนที่ 1 ของแผนฯ กำหนดว่าอาณัติควรสิ้นสุดลงโดยเร็วที่สุดที่เป็นไปได้ และสหราชอาณาจักรจะถอนกำลังไม่เกินวันที่ 1 สิงหาคม ค.ศ. 1948 รัฐใหม่ทั้งสองจะมีอยู่สองเดือนหลังบริเตนถอนกำลัง แต่ไม่เกินวันที่ 1 ตุลาคม ค.ศ. 1948 แผนฯ ยังมุ่งแก้ไขปัญหาวัตถุประสงค์ที่ขัดกันและข้ออ้างของขบวนการที่เป็นปรปักษ์กันสองฝ่าย คือ ขบวนการชาตินิยมปาเลสไตน์และขบวนการไซออนิสต์ (หรือชาตินิยมยิว) แผนฯ ยังเรียกร้องให้มีสหภาพทางเศรษฐกิจระหว่างรัฐที่มีการเสนอ และการคุ้มครองสิทธิทางศาสนาและชนกลุ่มน้อย
แผนฯ ซึ่งมีการวางโดยร่วมมือกับองค์การยิว ได้รับการยอมรับโดยหน่วยงานยิวสำหรับปาเลสไตน์ (Jewish Agency for Palestine) แม้ไม่พอใจต่อการจำกัดดินแดนที่กำหนดต่อรัฐยิวที่มีการเสนอ ผู้นำและรัฐบาลอาหรับปฏิเสธแผนฯ และระบุว่าไม่เต็มใจยอมรับการแบ่งแยกดินแดนใด ๆ โดยอ้างว่าการแบ่งดินแดนขัดต่อหลักการการกำหนดการปกครองด้วยตนเองในกฎบัตรสหประชาชาติ
หลังสมัชชาสหประชาชาติรับข้อมติดังกล่าว พลันเกิดสงครามกลางเมืองในปาเลสไตน์ในอาณัติ ทำให้ไม่มีการนำแผนฯ ไปปฏิบัติ
โครงสร้างนิยม

ในทางสังคมวิทยา, มานุษยวิทยา, โบราณคดี, ประวัติศาสตร์ และ ภาษาศาสตร์ โครงสร้างนิยม  เป็นทฤษฎีทั่วไปของวัฒนธรรมและวิธีวิทยา ซึ่งส่อความว่าองค์ประกอบของวัฒนธรรมของมนุษย์จะต้องทำความเข้าใจผ่านวิถีของความสัมพันธ์กับระบบที่ใหญ่กว่า การศึกษาแบบโครงสร้างนิยมมีเป้าหมายในการหาโครงสร้างที่อยู่ภายใต้ทุกสิ่งที่มนุษย์ทำ, คิด, รับรู้ และ เข้าใจ
นักปรัชญา ไซมอน แบล็กเบิร์น สรุปในอีกทางว่าโครงสร้างนิยมคือ:ความเชื่อว่าปรากฏการณ์ในชีวิตมนุษย์ไม่สามารถเข้าใจได้ ยกเว้นแต่[จะเข้าใจได้]ผ่านความสัมพันธ์ระหว่างกัน (interrelations) ความสัมพันธ์เหล่านี้ก่อร่างขึ้นเป็นโครงสร้าง (structure) และเบื้องหลังของความหลากหลายทางท้องถิ่นในปรากฏการณ์ผิวเผินล้วนมีกฎที่มั่นคงของโครงสร้างซึ่งเป็นนามธรรม โครงสร้างนิยมในยุโรปเริ่มมีวิวัฒนาการในต้นศตวรรษที่ 20 โดยเฉพาะในฝรั่งเศสกับจักรวรรดิรัสเซีย ในฐานะภาษาศาสตร์โครงสร้างนิยมชองแฟร์ดีน็อง เดอ โซซูร์ และสำนักภาษาศาสตร์แบบปรากในยุคถัดมา มอสโก และ โคเปนเฮเกน ส่วนในฐานะขบวนการทางวิชาการ โครงสร้างนิยมกลายมาเป็นสกุลความคิดที่มาสืบทอดอัตถิภาวนิยม (existentialism) ภายหลังสงครามโลกครั้งที่สอง นักวิชาการสายมนุษยศาสตร์จำนวนมากได้นำเอาแนวคิดแบบโซซูร์มาใช้ในสายวิชาการของตน นักมานุษยวิทยา คลอด เลวี-สทรอส เป็นคนแรกที่ก่อให้เกิดความสนใจในโครงสร้างนิยมอย่างกว้างขวาง
การให้เหตุผลด้วยวิธีแบบโครงสร้างนิยมได้ถูกนำมาประยุกต์ใช้ในสาขาต่าง ๆ นับจากนั้น ทั้งในมานุษยวิทยา, สังคมวิทยา, จิตวิทยา, การวิจารณ์วรรณกรรม, เศรษฐศาสตร์ และ สถาปัตยกรรม นอกจากเลวี-สทรอส แล้ว นักคิดคนสำคัญที่เกี่ยวข้องกับโครงสร้างนิยมยังมี รอมัน จาโคบซัน และ นักจิตวิเคราะห์ แฌค เลค็อง
ในช่วงปลายทศวรรษ 1960s หลักการพื้นฐานจำนวนมากของโครงสร้างนิยมเริ่มถูกโจมตีโดยกระแสนักปรัชญาและนักวิชาการซึ่งส่วนใหญ่เป็นชาวฝรั่งเศส เช่น นักประวัติศาสตร์ มิแช็ล ฟูโกต์, แฌค เดรีดา, นักปรัชญาสายมากซิสต์ ลุยส์ อัลท์ฮัสเซอร์ และนักวิจารณ์วรรณกรรม โรลันด์ บาตส์ ในท้ายที่สุด แนวคิดของบุคคลเหล่านี้ได้ถูกเรียกว่าเป็นสกุลความคิดหลังโครงสร้างนิยม (Post-structuralism) ผู้สนับสนุนโครงสร้างนิยมเช่นเลค็อง ยังคงมีอิทธิพลต่อปรัชญาภาคพื้นทวีป และมีบางส่วนเสนอว่าแนวคิดแบบหลังโครงสร้างนิยมเป็นการสืบต่อของแนวคิดโครงสร้างนิยมเดิม
โครงสร้างนิยม (แก้ความกำกวม)

โครงสร้างนิยม อาจหมายถึงการประยุกต์ใช้ทฤษฎีใน:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
หลังโครงสร้างนิยม

หลังโครงสร้างนิยม  เป็นรูปแบบของทฤษฎีทางปรัชญา, เชิงทฤษฎี และทางวรรณกรรม ที่ทั้งสร้างขึ้นจากและปฏิเสธแนวคิดของโครงสร้างนิยม ซี่งมีมาก่อนหน้า ถึงแม้นักวิชาการหลังโครงสร้างนิยมจะเสนอการวิพากษ์โครงสร้างนิยมในรูปแบบต่าง ๆ ที่ต่างกัน ลักษณะร่วมบางประการคือการปฏิเสธว่าการใช้โครงสร้างนิยมอย่างเดียวเป็นสิ่งที่พึ่งพาได้ รวมถึงการตั้งคำถามต่อการคัดค้านแบบไบนารีที่ประกอบขึ้นเป็นโครงสร้าง ดังนั้น แนวคิดแบบหลังโครงสร้างนิยมจึงปฏิเสธแนวคิดการตีความสื่อและโลกผ่านโครงสร้างที่มีมาก่อนและถูกสร้างขึ้นโดยสังคม
ในขณะที่ "โครงสร้างนิยม" เชื่อว่าบุคคลหนึ่งจะสามารถเข้าใจวัฒนธรรมของมนุษย์ได้ผ่านการเข้าใจโครงสร้างที่ปรากฏในภาษา และที่ว่าความเข้าใจนี้แตกต่างโดยสิ้นเชิงจากความเป็นจริงที่ปรากฏอย่างชัดเจน และนำไปสู่แนวคิดแบบนามธรรมผ่านการเสนอข้อคิดเห็น "ที่สาม" (third order) ที่จะเชื่อมต่อระหว่างสองสิ่ง หลังโครงสร้างนิยมอาจวิพากษ์ว่าในการสร้างความหมายขึ้นใหม่จากการตีความดังกล่าว บุคคลหนึ่งย่อมต้องสรุปความ (โดยผิด ๆ) ว่าคำนิยามของสัญลักษณ์ทั้งสองล้วนตรวจสอบได้และไม่เปลี่ยนแปลง และว่าผู้ที่สรุปความคิดนั้นผ่านวิถีของโครงสร้างนิยมนั้นอยู่เหนือและแยกขาดจากโครงสร้างที่จะพยายามอธิบายนี้ได้โดยทางใดทางหนึ่ง เพื่อที่จะสามารถสังเกตการณ์สิ่งนั้นได้โดยสมบูรณ์ ความไม่ยืดหยุ่น, ความโน้มเอียงต่อการจัดแยกประเภท และการเสนอความจริงสากลที่ปรากฏในวิธีคิดแบบโครงสร้างนิยมจึงกลายเป็นเป้าหมายร่วมในการวิจารณ์จากสกุลความคิดหลังโครงสร้างนิยม ที่ซึ่งในขณะเดียวกันก็กำลังสร้างแนวคิดขึ้นจากรากฐานของการจำกัดแนวคิดของความจริงแบบโครงสร้างนิยมซึ่งได้มาจากความสัมพันธ์ (interrelationship) ระหว่างสัญลักษณ์
นักเขียนผู้ซึ่งงานเขียนได้รับการจัดประเภทว่าเป็นหลังโครงสร้างนิยม เช่น โรลันด์ บาตส์, แฌค เดริดา, มิแช็ล ฟูโกต์, กิลส์ เดอลูซ, จูดิธ บัทเลอร์, ฌอง โบดริลาร์ และ ยูเลีย คริสเตวา ในขณะเดียวกันจำนวนมากก็ปฏิเสธที่นะถูกขนานนามว่าเป็นพวกหลังโครงสร้างนิยม
เท็นซนโคริน

ในเทพปกรณัมญี่ปุ่น เท็นซนโคริน  เป็นวงศ์สกุลของนินิงิ-โนะ-มิโกโตะ หลานชายของอามาเตราซุ จากสวรรค์ (ทากามางาฮาระ) ถึงอาชิฮาระ โนะ นากัตสุกูนิ ตำนานกล่าวว่า ที่ตั้งของวงศ์สกุลโดยตรงอยู่ที่ทากาจิโฮะ-กาวาระในประเทศญี่ปุ่น หลังจากนั้น โฮโอริ ลูกชายของนินิงิ ถือกำเนิดขึ้น
ดนัย นพสุวรรณวงศ์

ดนัย นพสุวรรณวงศ์ (29 พฤษภาคม พ.ศ. 2477 – 20 กรกฎาคม พ.ศ. 2560) อดีตสมาชิกสภาผู้แทนราษฎรจังหวัดบุรีรัมย์ และอดีตสมาชิกสภาผู้แทนราษฎร แบบสัดส่วน สังกัดพรรคประชาธิปัตย์
ประวัติ.
ดนัย นพสุวรรณวงศ์ เกิดเมื่อวันที่ 29 พฤษภาคม พ.ศ. 2477 สำเร็จการศึกษาประกาศนียบัตรหลักสูตรเจ้าหน้าที่ประชาสัมพันธ์ระดับบริหาร รุ่นที่ 1 จากโรงเรียนการประชาสัมพันธ์ สังกัดกรมประชาสัมพันธ์ สำนักนายกรัฐมนตรี (ปัจจุบันคือ สถาบันการประชาสัมพันธ์) สมรสกับ นางบังอร นพสุวรรณวงศ์ อดีตผู้สมัคร ส.ส. บุรีรัมย์ หลายสมัย
ดนัย นพสุวรรณวงศ์ ทำธุรกิจรับเหมาก่อสร้างในจังหวัดบุรีรัมย์ ต่อมาเข้าสู่งานการเมืองโดยการลงสมัครรรับเลือกตั้งและได้รับเลือกเป็นสมาชิกสภาผู้แทนราษฎรจังหวัดบุรีรัมย์ เขต 1 ในนามพรรคประชาธิปัตย์ เป็น ส.ส.คนแรกและคนเดียวของพรรคประชาธิปัตย์ที่ชนะการเลือกตั้งในจังหวัดบุรีรัมย์ในปี 2519 หลังจากนั้นเขาก็เว้นวรรคไปอีกเป็นระยะเวลานาน ในปี 2548 ก็ยังได้ลงสมัครรับเลือกตั้ง ส.ส.แบบบัญชีรายชื่อ พรรคประชาธิปัตย์ ลำดับที่ 79 แต่ไม่ได้รับเลือกตั้ง จนกระทั่งได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็น ส.ส.แบบสัดส่วน กลุ่มจังหวัดที่ 4 เป็นลำดับที่ 2 ของพรรคประชาธิปัตย์ เป็นกลับเข้าสู่สภาผู้แทนราษฎรอีกครั้ง ในรอบ 30 ปี และยังเป็น ส.ส.ที่พรรคประชาธิปัตย์มอบหมายให้ดูแลพื้นที่จังหวัดบุรีรัมย์ รวมทั้งได้รับมอบหมายให้ทำหน้าที่กรรมาธิการวิทยาศาสตร์และเทคโนโลยี 
หลังจากนั้นในปี 2554 เขาก็ยังได้ลงสมัครรับเลือกตั้ง ส.ส.แบบบัญชีรายชื่อ พรรคประชาธิปัตย์ ลำดับที่ 53 แต่ไม่ได้รับเลือกตั้ง
ดนัย นพสุวรรณวงศ์ เคยเป็นกรรมการบริหารพรรคประชาธิปัตย์ ในปี 2526 และเคยเป็นกรรมการบริหารพรรคประชาชน ในปี พ.ศ. 2531 ต่อมาเป็นที่ปรึกษาพรรคประชาธิปัตย์
ดนัย นพสุวรรณวงศ์ ถึงแก่กรรมในปี 2560 มีพิธีพระราชทานเพลิงศพ ณ วัดกลาง อำเภอเมืองบุรีรัมย์ จังหวัดบุรีรัมย์
วัดแร้ง

วัดแร้ง เป็นโบราณสถานประเภทวัดร้าง ตั้งอยู่ ณ หมู่ที่ 2 ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา ติดกับวัดเจ้าย่า และอยู่ใกล้กับวัดหน้าพระเมรุ
วัดแร้งสร้างขึ้นในสมัยกรุงศรีอยุธยา แต่ไม่ปรากฏหลักฐานว่าสร้างเมื่อใดและใครเป็นผู้สร้าง
"พระราชพงศาวดาร ฉบับพระราชหัตถเลขา" กล่าวถึงเหตุการณ์ที่ขุนพิเรนทรเทพ (ต่อมาคือ สมเด็จพระมหาธรรมราชาธิราช) ได้ฆ่าขุนวรวงศาธิราช นางพระยาแม่อยู่หัวศรีสุดาจันทร์ และพระราชบุตรีของทั้งสอง แล้วนำศพมาเสียบประจานไว้ที่วัดแร้ง ดังนี้
<templatestyles src="แม่แบบ:คำพูด/style.css" />ครั้นเช้าตรู่ ขุนวรวงษาธิราช กับแม่อยู่หัวศรีสุดาจันทร์ แลราชบุตรีซึ่งเกิดด้วยกันนั้น ทั้งพระศรีศิลป์ ก็ลงเรือพระที่นั่งลำเดียวกันมาตรงคลองสระบัว ขุนอินทรเทพตามประจำมา ฝ่ายขุนพิเรนทรเทพ พระยาพิไชย พระยาสวรรคโลก หลวงศรียศ หมื่นราชเสน่หาในราชการ ครั้นเห็นเรือพระที่นั่งขึ้นมา ก็พร้อมกันสกัด ขุนวรวงษาธิราชร้องไปว่า เรือใครตรงเข้ามา ขุนพิเรนทรเทพก็ร้องตอบไปว่า กูจะมาเอาชีวิตรเองทั้งสอง ฝ่ายขุนอินทรเทพก็เร่งให้พายรีบกระหนาบเรือที่นั่งขึ้นมา แล้วช่วยกันเข้ากลุ้มรุมจับขุนวรวงษาธิราช กับแม่อยู่หัวศรีสุดาจันทร์ แลบุตรีซึ่งเกิดมาด้วยกันนั้น ฆ่าเสีย แล้วให้เอาศพไปเสียบประจานไว้ณวัดแร้ง
ปัจจุบัน กรมศิลปากรได้บูรณะปฏิสังขรณ์วัดแร้งและขึ้นทะเบียนวัดเป็นโบราณสถาน
วัดลาดหญ้าแพรก

วัดลาดหญ้าแพรก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระกระเทียม อำเภอเมืองนครปฐม จังหวัดนครปฐม มีเนื้อที่ตั้งวัด 25 ไร่ 1 งาน 46 ตารางวา
แต่เดิมหมู่บ้านลาดหญ้าแพรกไม่มีวัดเมื่อต้องการจะทำบุญใส่บาตร ต้องเดินทางไปที่วัดหนองเสือ ซึ่งอยู่ห่างจากหมู่บ้านลาดหญ้าแพรกถึง 5 กิโลเมตร โดยประมาณ จึงไม่ค่อยได้รับความสะดวกเท่าใด จนเมื่อมีพระธุดงค์ผ่านมา ชาวบ้านทั้งเจ้าของที่ดินจึงกราบอาราธนาให้ท่านรับถวายที่ดิน เพื่อสร้างวัดตั้งแต่นั้นเป็นต้นมา โดยได้รับการถวายที่ดิน เมื่อ ร.ศ. 130 จากพระอธิการคำ และได้รับถวายจากนางจันทรา เมื่อ พ.ศ. 2488 รวมเนื้อที่ได้ 19 ไร่ 2 งาน 75 ตารางวา ในยุคนั้นยังไม่มีโฉนดที่ดิน กระทั่งในสมัยหลวงพ่อพระอธิการโป๊ะ มหาธมฺโม เป็นเจ้าอาวาส ทางกรมที่ดิน จึงออกหนังสือการครอบครองที่ดิน เมื่อวันที่ 14 เมษายน พ.ศ. 2498 ในระยะแรกได้สร้างเสนาสนะกุฏิพระสงฆ์สามเณร ศาลา สร้างพระประธานประจำวัดที่เรียกชื่อท่านว่า "หลวงพ่อพระใหญ่" ต่อมาเปลี่ยนนามมาเป็น "หลวงพ่อโตศักดิ์สิทธิ์" ซึ่งมีการบูรณะหลายครั้ง
เมื่อมีการสืบค้นประวัติการสร้างวัดลาดหญ้าแพรก เคยเป็นวัดร้างมาระยะหนึ่งที่ไม่มีพระจำวัดเลย ไม่สามารถสืบค้นได้ว่าได้รับการพระราชทานวิสุงคามสีมา ตั้งแต่เมื่อใด ได้ค้นเอกสารจากกรมศาสนาพบเพียงได้รับการตั้งเป็นวัดเมื่อ พ.ศ. 2433
หน่วยลาดตระเวนกองเสนาธิการ

หน่วยลาดตระเวนกองเสนาธิการ (ชื่อในอดีต: หน่วย 269, หน่วย 262) มีชื่อที่รู้จักโดยทั่วไปว่า ซาเยเรต มัตคาล  เป็นหน่วยทหารลาดตระเวนพิเศษ ("ซาเยเรต") ภายใต้การบังคับบัญชาจากกองเสนาธิการ ("มัตคาล") มีสมญาว่า "The Unit" เป็นหน่วยรบพิเศษหลัก ของหน่วยรบพิเศษประเทศอิสราเอล 
มีหน้าที่เป็นหน่วยข่าวกรองภาคสนาม, ปฏิบัติการลาดตระเวนเชิงลึกเบื้องหลังแดนข้าศึก เพื่อการข่าวกรองทางยุทธศาสตร์ รวมถึงปฏิบัติการเฉพาะกิจด้านการต่อต้านการก่อการร้าย กับการชิงตัวประกัน ภายนอกประเทศอิสราเอล ต้นแบบของหน่วยรับมาจากหน่วยปฏิบัติการพิเศษทางอากาศ (SAS) กองทัพบกสหราชอาณาจักร และได้นำคำขวัญของเอสเอเอสมาใช้เป็นคำขวัญประจำหน่วยลาดตระเวนกองเสนาธิการ คือ "ผู้กล้าคือผู้ชนะ" หน่วยลาดตระเวนกองเสนาธิการมีการฝึกเพิ่มขีดความสามารถด้านกลยุทธ์ทหารร่วมกับชุดปฏิบัติการรบพิเศษ – เดลตา ที่ 1 (กองกำลังเดลตา) กองทัพบกสหรัฐ และเป็นหน่วยปฏิบัติการพิเศษที่ดำเนินภารกิจพิเศษที่ขึ้นตรงต่อกรมข่าวกรองทหารอิสราเอล
ประวัติ.
ใน ค.ศ. 1954 หน่วยปฏิบัติการพิเศษหน่วยแรกของอิสราเอล—ซึ่งคือหน่วย 101—ได้ถูกยุบหลังจากการโวยวายที่เกิดจากการสังหารหมู่ที่กิบยา สิ่งนี้ทำให้กองกำลังป้องกันอิสราเอลไม่มีหน่วยกองกำลังพิเศษเฉพาะนอกเหนือจากกองเรือ 13 ของกองทัพเรือ ซึ่งเป็นหน่วยคอมมานโดของกองทัพเรือที่ไม่สามารถแทนที่หน่วย 101 ได้ทั้งหมด ส่วนใน ค.ศ. 1957 พันตรี แอฟราฮัม อาร์นัน (นี เฮอร์ลิง) อดีตนักศึกษาเยชีวาและนักรบพัลมัช ได้ยื่นคำร้องต่อกองเสนาธิการของกองกำลังป้องกันอิสราเอล เพื่อสร้างหน่วยรบที่สามารถส่งไปยังดินแดนที่ศัตรูยึดครอง เพื่อปฏิบัติภารกิจรวบรวมข่าวกรองลับสุดยอด แนวคิดของอาร์นัน (ได้รับการสนับสนุนโดยเดวิด เบนกูเรียน และยิตส์ฮัก ราบิน) คือการสร้างหน่วยที่จะคัดเลือกเฉพาะเยาวชนอิสราเอลที่ดีที่สุดและฉลาดที่สุดเท่านั้น นักรบที่คาดหวังจะต้องได้รับการเลือกมากับมือ โดยต้องเป็นทหารที่ดีที่สุดทั้งทางร่างกายและสติปัญญา ที่เดิมเป็นส่วนหนึ่งของหน่วย 154 (ในปัจจุบัน) ของอาร์มัน ทั้งนี้ หน่วยลาดตระเวนกองเสนาธิการได้เริ่มปฏิบัติการด้วยตนเองในอีกหนึ่งปีต่อมาในฐานะหน่วยปฏิบัติการพิเศษของกองเสนาธิการ ซึ่งจำลองมาจากหน่วยปฏิบัติการพิเศษทางอากาศ สมาชิกของหน่วยได้รับการฝึกโดยผู้สะกดรอยเบดูอินเพื่อให้เข้าใจถึงศัตรูของพวกเขาได้ดีขึ้น หนึ่งปีหลังจากการก่อตั้งฝูงบินเฮลิคอปเตอร์ฝูงแรกของอิสราเอล ความร่วมมืออย่างใกล้ชิดระหว่างทั้งสองหน่วยทำให้หน่วยลาดตระเวนกองเสนาธิการสามารถประจำการในดินแดนอาหรับได้นานขึ้นและลึกกว่ารุ่นก่อน วิสัยทัศน์ของอาร์นันสำหรับหน่วยลาดตระเวนกองเสนาธิการ (ซึ่งเขาได้เป็นผู้บังคับบัญชาคนแรก) คือหน่วยที่จะดำเนินการรวบรวมข่าวกรองเชิงกลยุทธ์และปฏิบัติการอื่น ๆ ดังนั้นจะได้รับภารกิจจากกองเสนาธิการเท่านั้น นอกจากนี้ หน่วยลาดตระเวนกองเสนาธิการจะประเมินอาวุธและหลักนิยมใหม่ ๆ ที่อาจส่งผลต่อกองกำลังป้องกันอิสราเอลทั้งหมด
วัดโพรงมะเดื่อ

วัดโพรงมะเดื่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงมะเดื่อ อำเภอเมืองนครปฐม จังหวัดนครปฐม
วัดโพรงมะเดื่อ เดิมอยู่ที่บ้านพลับหรือบ้านหนองหิน ต่อมาย้ายมาสร้างตรงท้ายบ้านหนองฉิม ที่ตรงนั้นมีเนินสูงมากเดี๋ยวนี้ยังมีกรวด กระเบื้อง เศษอิฐมากมายเป็นหลักฐานอยู่และตั้งอยู่นานเท่าไรไม่ปรากฏ หลังจากนั้น ก็ย้ายมาตั้งที่ตลาดโรงสี มาตลอดจนทุกวันนี้ วัดก่อตั้งเมื่อ พ.ศ. 2371 เดิมชื่อว่า วัดหัวเข้ และในคลองมีต้นมะเดื่อใหญ่ สันนิษฐานว่าจระเข้คงอาศัยอยู่ในโพรงมะเดื่อนี้ จึงได้เรียกว่า "วัดโพรงมะเดื่อ" ตามชื่อของหมู่บ้าน เดิมบ้านโพรงมะเดื่อมีชื่อว่า "บ้านหัวเข้" วัดได้รับพระราชทานวิสุงคามสีมาเมื่อ พ.ศ. 2513 พ.ศ. 2528 วัดได้ดำเนินการจัดตั้งและอุปถัมภ์โรงเรียนมัธยมศึกษาโพรงมะเดื่อ วิทยาคม 
อุโบสถหลังเก่าสร้างเมื่อประมาณ พ.ศ. 2411 ก่อนสร้างทางรถไฟ อุโบสถหลังใหม่สร้างเมื่อประมาณ พ.ศ. 2511
วัดห้วยจระเข้

วัดห้วยจระเข้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระปฐมเจดีย์ อำเภอเมืองนครปฐม จังหวัดนครปฐม
วัดห้วยจระเข้มีเจ้าอาวาสรูปแรกคือ พระครูปราจิณทิศบริหาร และหลังจากนั้นในปี ร.ศ. 119 พระครูปราจิณทิศบริหารได้นำหนังสือขอพระราชทานวิสุงคามสีมา โดยให้พระยาสุนทรบุรี เสด็จราชการมณฑลนครไชยศรี กราบบังคมทูลพระบาทสมเด็จพระจุลจอมเกล้าเจ้าอยู่หัวขอพระราชทานวิสุงคามสีมา จนได้รับพระราชทานเมื่อวันที่ 9 กรกฎาคม พ.ศ. 2443 ต่อมาหลวงปู่นาค เดิมจำพรรษาอยู่ที่วัดพระปฐมเจดีย์ และขณะนั้นพระบาทสมเด็จพระจุลจอมเกล้าเจ้าอยู่หัวโปรดให้ย้ายกุฏิสงฆ์จากทางทิศเหนือไปตั้งทางด้านทิศใต้ แต่หลวงปู่นาคก็มิได้ย้าย แต่ท่านกลับมาจำพรรษาอยู่ที่วัดห้วยจระเข้ เมื่อ พ.ศ. 2447 และหลังจากพระครูปราจิณทิศบริหารมรณภาพ หลวงปู่นาค หรือ พระครูปัจฉิมทิศบริหาร ก็ได้ขึ้นเป็นเจ้าอาวาส จนท่านได้มรณภาพเมื่อ พ.ศ. 2453 พระครูอุตตรการบดี (สุข ปทุมสฺสวณฺโณ) เป็นเจ้าอาวาส และได้เปลี่ยนชื่อวัดมาเป็น วัดนาคโชติการาม แต่ประชาชนไม่นิยมเรียกกัน โดยจะเรียกว่า วัดใหม่ห้วยจระเข้ และต่อมาตัดคำว่า "ใหม่" ออกไปจนถึงปัจจุบันนี้
หลวงปู่นาค โชติโก เป็นอดีตพระเกจิอาจารย์ชื่อดังนครปฐม ที่ได้รับความเลื่อมใสศรัทธา มีชื่อเสียงโด่งดังในการสร้าง "พระปิดตาเนื้อเมฆพัด" ซึ่งเมฆพัด เป็นโลหะที่ได้จากการเล่นแร่แปรธาตุตามตำราของไทยโบราณ เชื่อว่าเป็นธาตุกายสิทธิ์มีฤทธานุภาพในตัวเอง ผู้ศรัทธานิยมเล่นกัน 3 พิมพ์ ได้แก่ พิมพ์ท้องแฟบ พิมพ์ท้องป่อง และ พิมพ์หูกระต่าย พระปิดตาที่ท่านสร้างขึ้น มีพุทธลักษณะงดงาม ด้านศีรษะจะใหญ่ มือใหญ่ โยงก้นแต่ไม่ทะลุไปด้านหลัง มักปรากฏรอยจารของท่าน ในสมัยพระบาทสมเด็จพระมงกุฎเกล้าเจ้าอยู่หัว เมื่อครั้งเสด็จประทับแรม ณ พระราชวังสนามจันทร์ พร้อมด้วยสมเด็จกรมพระยาดำรงราชานุภาพ จะเสด็จกราบนมัสการหลวงปู่นาคเป็นประจำ ซึ่งมีเรื่องเล่ากันว่า หลวงปู่นาคได้ถวายพระปิดตาไว้บูชาคู่พระวรกายพระองค์ท่านด้วยเช่นกัน
เฮลวิกแห่งชเลสวิช

เฮลวิกแห่งชเลสวิช (มีความเข้าใจผิดพลาดว่ามีพระนามว่า เฮดวิก (Hedwig); ไม่ปรากฎหลักฐาน - 1374) ทรงเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าวัลเดมาร์ที่ 4 แห่งเดนมาร์ก และเป็นพระราชมารดาในสมเด็จพระราชินีนาถมาร์เกรเธอที่ 1 แห่งเดนมาร์ก
พระชนม์ชีพ.
เฮลวิกเป็นธิดาในอีริคที่ 2 ดยุกแห่งชเลสวิกกับอเดเลดแห่งฮ็อลชไตน์-เรนส์บวร์ค และเป็นน้องสาวในวัลเดมาร์ที่ 5 ดยุกแห่งชเลสวิช ปีที่ประสูติของเฮลวิกนั้นไม่ปรากฎหลักฐาน แต่บิดาของเฮลวิกและพี่ชายเสียชีวิตในปีค.ศ. 1325 ดังนั้นมีการประมาณว่าพระนางอาจประสูติในปีค.ศ. 1320
พระเชษฐาของพระนางได้เป็นพระมหากษัตริย์เดนมาร์กในพระนาม กษัตริย์วัลเดมาร์ที่ 3 แห่งเดนมาร์ก และมีพระเจ้าคริสตอฟเฟอร์ที่ 2 แห่งเดนมาร์ก เป็นพระมหากษัตริย์อีกพระองค์หนึ่ง วัลเดมาร์ที่ 3 ครองราชย์ตั้งแต่ค.ศ. 1326 ถึง 1329 ภายใต้การควบคุมของลุงฝ่ายแม่ของเฮลวิกคือ เกอร์ฮาร์ดที่ 3 เคานท์แห่งฮ็อลชไตน์-เรนส์บวร์ค ในช่วงหลังทศวรรษที่ 1330 พี่ชายของเฮลวิกหลังจากต้องสละบัลลังก์แล้ว ได้สร้างพันธมิตรกับพระโอรสองค์เล็กของกษัตริย์คริสตอฟเฟอร์ที่ 2 คือ พระเจ้าวัลเดมาร์ที่ 4 แห่งเดนมาร์ก ในการทำสงครามต่อต้านเคานท์เกอร์ฮาร์ดที่ 3 ผู้เป็นลุง และได้มีการจัดการอภิเษกสมรสระหว่างกษัตริย์วัลเดมาร์ที่ 4 กับเฮลวิกได้นำพื้นที่หนึ่งในสี่ของคาบสมุทรจัตแลนด์ทางตอนเหนือของแม่น้ำคองกือมาเป็นสินสอด (ให้แก่ฝ่ายชาย) พระราชพิธีอภิเษกสมรสจัดขึ้นที่ปราสาทซอนเดนบอร์กในปีค.ศ. 1340 หลังจากพิธีอภิเษกสมรส ทั้งสองพระองค์เสด็จไปยังวีบอร์ก เพื่อประกอบพระราชพิธีราชาภิเษกเป็นพระมหากษัตริย์และสมเด็จพระราชินีแห่งเดนมาร์กอย่างเป็นทางการ
มีเรื่องราวบันทึกถึงสมเด็จพระราชินีเฮลวิกเป็นจำนวนน้อย พระนางไม่ได้รับการกล่าวถึงในบทบาททางการเมือง หรือ บทบาทส่วนพระองค์ด้านใดๆ เลย เช่น พระนางควรได้รับการแต่งตั้งเป็นผู้สำเร็จราชการแทนพระองค์ในช่วงที่กษัตริย์วัลเดมาร์เสด็จไปแสวงบุญในปีค.ศ. 1346 แต่ไม่มีหลักฐานว่าพระนางทรงได้รับตำแหน่งนี้ จนกระทั่งทรงมีพระประสูติกาลเจ้าหญิงมาร์เกรเธอแห่งเดนมาร์กในปีค.ศ. 1353 พระนางได้รับการบันทึกว่าประทับร่วมกับกษัตริย์วัลเดมาร์ แต่หลังจากนั้นก็ไม่มีหลักฐานบันทึกว่าพระนางประทับเคียงข้างราชบัลลังก์ของพระสวามีต่อไป
มีทฤษฎีดั้งเดิมระบุว่ากษัตริย์วัลเดมาร์ทรงละทิ้งสมเด็จพระราชินีเฮลวิก และสั่งคุมขังพระนางพร้อมครอบครัวที่ปราสาทซือบอร์กด้วยข้อหาคบชู้สู่ชาย ทฤษฎีนี้มีที่มาจากดนตรีโฟล์กโบราณ ซึ่งบรรยายว่าสมเด็จพระราชินีมีความสัมพันธ์อื้อฉาวกับอัศวิน เรื่องราวนี้ไม่ได้รับการยอมรับ มีทฤษฎีอื่นอ้างว่า สมเด็จพระราชินีเฮลวิกทรงขอแยกประทับกับกษัตริย์วัลเดมาร์ เนื่องจากกษัตริย์ทรงมีพระสนมชื่อ โทเว และทำให้พระนางเฮลวิกย้ายไปประทับในโบสถ์เอสรัม ในปีค.ศ. 1355 ไม่มีทฤษฎีใดๆ ได้รับการยืนยันอย่างเป็นทางการ และเหตุการแยกกันอยู่ของกษัตริย์และพระราชินียังคงเป็นปริศนา
สมเด็จพระราชินีเฮลวิกแยกไปประทับที่โบสถ์เอสรัมจนกระทั่งสิ้นพระชนม์ราวปีค.ศ. 1374 พระนางทรงดำรงเป็นแม่ชี ซึ่งบันทึกโดยบาทหลวงว่าทรงเป็น "famula nostra" (ผู้รับใช้ของเรา; 'our servant') พระศพของพระราชินีได้รับการฝังที่โบสถ์แห่งนี้ ซึ่งทรงนำของกำนัลและทรัพย์สินของราชวงศ์ถวายโบสถ์ หนึ่งปีหลังจากพระนางสิ้นพระชนม์ กษัตริย์ก็เสด็จสวรรคต และพระนางมาร์เกรเธอ พระราชิธิดาของพระองค์ได้เป็นผู้สำเร็จราชการแห่งเดนมาร์ก ในปีค.ศ. 1377 สมเด็จพระราชินีนาถมาร์เกรเธอที่ 1 ประสบความสำเร็จในการกราบทูลขอสมเด็จพระสันตะปาปาให้มีพระอนุญาตให้ทำพิธีฝังพระศพพระราชมารดาใหม่ที่โบสถ์ซอรือ แต่ถึงกระนั้นแผนการนี้ก็ไม่ได้ถูกดำเนินการ
พระโอรส-ธิดา.
กษัตริย์วัลเดมาร์ที่ 4 และพระราชินีเฮลวิกทรงมีพระโอรสธิดาร่วมกัน ดังนี้
วัดทุ่งเศรษฐี (จังหวัดสมุทรสงคราม)

วัดทุ่งเศรษฐี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม
วัดทุ่งเศรษฐี เดิมชื่อ วัดทุ่ง เป็นวัดร้างมากกว่า 200 ปี เพราะถูกพม่าเผา น่าจะมีผู้คนอพยพหนีภัยมาหลบอาศัยอยู่ เพราะหน้าวัดมีคลองชื่อว่า "คลองวัดทุ่ง" ต่อมาได้ก่อตั้งเป็นสำนักสงฆ์ในพื้นที่เดิม และได้รับอนุญาตจัดตั้งเป็นวัด แล้วใช้ชื่อว่า "วัดทุ่งเศรษฐี" เป็นวัดลำดับที่ 110 ของจังหวัดสมุทรสงคราม มีพระครูสังฆรักษ์วิทยา ญาณธมโม เป็นเจ้าอาวาสตั้งแต่ พ.ศ. 2539 โดยมีหลวงพ่อแดง นันทิโย แดงแห่งวัดอินทรารามได้เข้ามาบุกเบิกจัดทำเป็นสถานที่ปฏิบัติธรรมและสร้างวัดแบบสวนป่า ตั้งเป็นวัดเมื่อวันที่ 28 พฤษภาคม พ.ศ. 2546 ได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 ได้เปลี่ยนชื่อชื่อวัดทุ่ง มาเป็น "วัดทุ่งเศรษฐี" เพื่อความเป็นสิริมงคล
อุโบสถแบบเรียบง่าย โดยใช้แบบจากอุโบสถวัดพระราม ๙ กาญจนาภิเษก สิ่งศักดิ์สิทธิ์ประจำวัดคือ พระสีวลี เนื้อปูนปั้น ความสูงประมาณ 180 เซนติเมตร เดิมทีประดิษฐานอยู่ที่วัดอินทาราม
โซซีบีนี ทุนซี

โซซีบีนี ทุนซี (อังกฤษ: Zozibini Tunzi; เกิด 18 กันยายน 2536) เป็นนางแบบชาวแอฟริกาใต้และเจ้าของตำแหน่งนางงามจักรวาล 2019 ก่อนหน้านี้ทุนซีได้รับตำแหน่ง นางงามแอฟริกาใต้ 2019 เธอเป็นผู้หญิงคนที่สามจากแอฟริกาใต้ที่ได้รับตำแหน่ง และเป็นนางงามผิวดำคนแรกในรอบหลายปีนับตั้งแต่ไลลา ลอปึช นางงามชาวแองโกลาได้รับตำแหน่ง นางงามจักรวาล 2011
ทุนซีเกิดที่บิโช จังหวัดอีสเทิร์นเคป โดยมีแม่ชื่อ ฟิลิซวา โนดาปุ และพ่อชื่อ ลุงกิซา ทุนซี และได้เติบโตใกล้หมู่บ้านซิดวัดเวนี ทุนซีเป็นหนึ่งในน้องสาวสี่คน ต่อมาเธอย้ายไปที่เคปทาวน์โดยตั้งรกรากอยู่ที่ชานเมืองการ์เด้นส์เพื่อเข้าเรียนที่มหาวิทยาลัยเทคโนโลยีเคปเพนินซูลา เธอสำเร็จการศึกษาระดับอนุปริญญาแห่งชาติด้านการจัดการการประชาสัมพันธ์ในปี 2018
ในปี 2017 ทุนซีทำงานเป็นนางแบบและอาศัยอยู่ในอีสท์ลอนดอน จังหวัดอีสเทิร์นเคป
ก่อนที่จะได้รับรางวัลนางงามแอฟริกา ทุนซีสำเร็จการศึกษาระดับปริญญาตรีสาขาเทคโนโลยีการจัดการการประชาสัมพันธ์ที่มหาวิทยาลัยเทคโนโลยีเคปเพนินซูลา และทำงานเป็นบัณฑิตฝึกงานในแผนกประชาสัมพันธ์ของ Ogilvy Cape Town
การประกวด.
มิสเซาท์แอฟริกา.
ทุนซีเข้าประกวดมิสเซาท์แอฟริกา 2017 และสามารถเข้าถึงรอบ 26 คนสุดท้าย เธอได้กลับมาประกวดอีกครั้งในปี 2019 และได้ตำแหน่งชนะเลิศ
นางงามจักรวาล 2019.
ทุนซีเดินทางมาถึงที่แอตแลนตา รัฐจอร์เจีย สำหรับการประกวดนางงามจักรวาล 2019 ในเดือนพฤศจิกายน ปี 2019 เธอเข้าแข่งขันรอบคัดเลือกในวันที่ 6 ธันวาคมและแข่งขันรอบชิงชนะเลิศในวันที่ 8 ธันวาคมที่ Tyler Perry Studios ในระหว่างการแข่งขัน ทุนซีก้าวขึ้นสู่ยี่สิบอันดับแรกในฐานะผู้เข้ารอบรองชนะเลิศคนแรกของภูมิภาคทวีปแอฟริกา/เอเชียแปซิฟิก จากนั้นเธอก็ก้าวไปสู่สิบอันดับแรกจากนั้นห้าอันดับแรกและในที่สุดก็เป็นสามคนสุดท้าย ในตอนท้ายของการแข่งขัน ทุนซีได้รับการสวมมงกุฎโดยแคทรีโอนา เกรย์ นางงามจักรวาล 2018 จากประเทศฟิลิปปินส์
การยุบจักรวรรดิโรมันอันศักดิ์สิทธิ์

การยุบจักรวรรดิโรมันอันศักดิ์สิทธิ์ เกิดขึ้นโดยพฤตินัยในวันที่ 6 สิงหาคม ค.ศ. 1806 เมื่อจักรพรรดิฟรันทซ์ที่ 2 จักรพรรดิโรมันอันศักดิ์สิทธิ์องค์สุดท้ายแห่งราชวงศ์ฮาพส์บวร์ค-ลอแรนสละราชสมบัติและปลดปล่อยรัฐทั้งหมดจากคำสัตย์และข้อผูกพันกับจักรวรรดิ นับตั้งแต่สมัยกลาง จักรวรรดิโรมันอันศักดิ์สิทธิ์ได้รับการยอมรับจากยุโรปตะวันตกว่าเป็นจักรวรรดิที่สืบทอดจากจักรวรรดิโรมันอย่างชอบธรรม เนื่องจากปกครองโดยประมุขที่พระสันตะปาปาประกาศให้เป็นจักรพรรดิโรมัน จักรพรรดิโรมันอันศักดิ์สิทธิ์สืบทอดแนวคิดที่จักรพรรดิโรมันมีอำนาจเหนือคริสตชนทั้งภายในและภายนอกจักรวรรดิ ซึ่งต่อมาแนวคิดนี้ถูกคุกคามเมื่อมีการจัดตั้งรัฐเอกราชสมัยใหม่ในคริสต์ศตวรรษที่ 16 และ 17
จักรวรรดิโรมันอันศักดิ์สิทธิ์ในสมัยคริสต์ศตวรรษที่ 18 ถูกมองว่าเป็นราชาธิปไตยที่ "ผิดปกติ" และ "เสื่อมโทรม" ทั้งยังถูกมองว่ามีระบอบการปกครองที่ "แปลกประหลาด" จักรวรรดิขาดทั้งกองทัพประจำการและกองคลังกลาง นอกจากนี้จักรพรรดิที่มาจากการเลือกตั้งไม่สามารถใช้อำนาจส่วนกลางได้อย่างมีประสิทธิภาพ ปลายคริสต์ศตวรรษที่ 18 จักรวรรดิเข้าร่วมสงครามปฏิวัติฝรั่งเศสและสงครามนโปเลียน ซึ่งแม้ช่วงแรกจักรวรรดิจะป้องกันตนเองได้ดี แต่ภายหลังการทำสงครามกับนโปเลียนกลับนำไปสู่จุดจบของจักรวรรดิ
ปี ค.ศ. 1804 นโปเลียนสถาปนาตนเองเป็นจักรพรรดิแห่งชาวฝรั่งเศส จักรพรรดิฟรันทซ์ที่ 2 จึงตอบโต้ด้วยการสถาปนาตนเองเป็นจักรพรรดิออสเตรีย โดยยังดำรงพระอิสริยยศเป็นจักรพรรดิโรมันอันศักดิ์สิทธิ์ ทั้งนี้เพื่อแสดงความเท่าเทียมกันระหว่างฝรั่งเศสกับออสเตรีย แต่ในขณะเดียวกันก็แสดงให้เห็นว่าตำแหน่งจักรพรรดิโรมันอันศักดิ์สิทธิ์ของพระองค์สูงกว่าตำแหน่งทั้งสอง อย่างไรก็ตาม ความพ่ายแพ้ของออสเตรียในยุทธการที่เอาสเทอร์ลิทซ์และการแยกตัวของรัฐในปกครองจำนวนมากเพื่อตั้งเป็นรัฐบริวารของฝรั่งเศสนาม สมาพันธรัฐแห่งแม่น้ำไรน์ ส่งผลให้จักรวรรดิล่มสลายลงในที่สุด อนึ่ง การสละราชสมบัติร่วมกับการยุบสถาบันการเมืองดังกล่าวอาจเป็นการขจัดความเป็นไปได้ที่จักรพรรดินโปเลียนจะสถาปนาตนเองเป็นจักรพรรดิโรมันอันศักดิ์สิทธิ์ ซึ่งจะลดฐานะของจักรพรรดิฟรันทซ์ที่ 2 ลงเป็นบริวารของจักรพรรดินโปเลียน
ปฏิกิริยาต่อการยุบจักรวรรดิโรมันอันศักดิ์สิทธิ์มีตั้งแต่ไม่รู้สึกใด ๆ จนถึงสิ้นหวัง ประชาชนในกรุงเวียนนา เมืองหลวงของจักรวรรดิฮาพส์บวร์คแสดงความหวาดกลัวต่อการสูญเสียจักรวรรดิ บางส่วนตั้งคำถามถึงความชอบธรรมตามกฎหมายของประกาศดังกล่าว โดยส่วนใหญ่เห็นว่าการสละราชสมบัตินั้นถูกกฎหมาย แต่การยุบจักรวรรดิและปลดปล่อยรัฐทั้งหมดนั้นอยู่นอกเหนืออำนาจของจักรพรรดิ ทำให้เจ้านครรัฐและประชาชนจำนวนมากไม่ยอมรับประกาศนี้ ยิ่งไปกว่านั้น ประชาชนบางส่วนยังเชื่อว่าการยุบจักรวรรดิเป็นข่าวลวงโดยเจ้าหน้าที่ท้องถิ่น ในเยอรมนี การยุบจักรวรรดิโรมันอันศักดิ์สิทธิ์ถูกเปรียบเปรยว่าเป็นหายนะครั้งใหญ่เหมือนการเสียกรุงทรอย นอกจากนี้บางส่วนยังเชื่อว่าเป็นวันสิ้นโลก เนื่องจากมีตำนานสมัยกลางกล่าวถึงจักรพรรดิโรมันองค์สุดท้ายที่จะปรากฏตัวในวันโลกาวินาศ เพื่อสร้างโลกใหม่
วัดเกิดการอุดม

วัดเกิดการอุดม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสาม อำเภอคลองหลวง จังหวัดปทุมธานี มีที่ดินตั้งวัด 14 ไร่ 1 งาน 84 ตารางวา
วัดเกิดดารอุดมได้รับอนุญาตให้สร้างเมื่อวันที่ 1 พฤษภาคม พ.ศ. 2482 โดยมีนายขอด เกิดการ เป็นผู้ถวายที่ดินเเละดำเนินการสร้างวัด ตั้งชื่อวัดว่า วัดตาขอด ตามผู้สร้างวัด วัดเกิดการอุดมได้รับพระราชทานวิสุงคามสีมาเมื่อวันที่ 8 กันยายน พ.ศ. 2478 เเละผูกพัทธสีมาในปีเดียวกัน ทางวัดได้เปิดสอนพระปริยัติธรรมตั้งเเต่ พ.ศ. 2500 นอกจากนั้นทางวัดยังได้ให้ทางราชการตั้งโรงเรียนในที่ดินของวัดด้วย
อาคารเสนาสนะที่สำคัญ ได้แก่ อุโบสถกว้าง 6 เมตร ยาว 21 เมตร กุฏิสงฆ์ 9 หลัง ศาลาอเนกประสงค์ 1 หลัง หอสวดมนต์สร้างเมื่อ พ.ศ. 2496 และศาลาการเปรียญสร้างเมื่อ พ.ศ. 2518
เดเอ็ฟเอ็ล-ซูเพอร์คัพ 2021

เดเอ็ฟเอ็ล-ซูเพอร์คัพ 2021 เป็นการแข่งขันฟุตบอลเดเอ็ฟเอ็ล-ซูเพอร์คัพครั้งที่ 12 ซึ่งเป็นการแข่งขันฟุตบอลประจำปีระหว่างทีมขนะเลิศบุนเดิสลีกา ฤดูกาล 2020–21 ไบเอิร์นมิวนิก พบกับทีมชนะเลิศเดเอ็ฟเบ-โพคาล ฤดูกาล 2020–21 โบรุสซีอาดอร์ทมุนด์ การแข่งขันจะเกิดขึ้นในปี ค.ศ. 2021 ณ สนามอัลลีอันทซ์อาเรนา มิวนิก
ทีม.
"ในตารางนี้ ห้วข้อ การเข้ารอบก่อนหน้านี้ หมายถึงเฉพาะการเข้าแข่งขันภายใต้ชื่อ เดเอ็ฟเอ็ล-ซูเพอร์คัพ เท่านั้น"
ภูมิหลัง.
การแข่งขันในนัดนี้บับเป็นแดร์คลัสซิคเคอร์ครั้งที่ 130 และเป็นครั้งที่ 9 ในเดเอ็ฟเอ็ล-ซูเพอร์คัพ โดยผลการพบกันทั้งสองทีมต่างชนะเท่ากันที่ 4 ครั้ง โดยครั้งล่าสุดเกิดขึ้นเมื่อปีที่แล้ว โดยเป็น ไบเอิร์น ที่ชนะไปด้วยคะแนน 3–2 ที่อลิอันทซ์อาเรนา
ไบเอิร์นมิวนิก ได้เข้าร่วมในรายการนี้จากการชนะเลิศ บุนเดิสลีกา ฤดูกาล 2020–21 โดยเกิดขึ้นหลังจากแอร์เบ ไลพ์ซิซ พ่ายแพ้ต่อดอร์ทมุนด์ 3–2 ในวันที่ 8 พฤษภาคม ค.ศ. 2021 นับเป็นการได้ลงเล่นในเดเอ็ฟเอ็ล-ซูเพอร์คัพ ครั้งที่ 14 โดยชนะเลิศได้ 8 ครั้ง 
ขณะที่ดอร์ทมุนด์ ได้ลงเล่นในรายการนี้จากการชนะเลิศ เดเอ็ฟเบ-โพคาล ฤดูกาล 2020–21 โดยพวกเขาสามารถเอาชนะแอร์เบ ไลพ์ซิชในรอบชิงชนะเลิศ 1–4 ในวันที่ 13 พฤษภาคม ค.ศ. 2021 นับเป็นการได้ลงเล่นในเดเอ็ฟเอ็ล-ซูเพอร์คัพ ครั้งที่ 11 โดยชนะเลิศได้ 6 ครั้ง
การแข่งขัน.
รายละเอียด.
<onlyinclude></onlyinclude>
อัลอิสมุลอะอ์ซ็อม

อัลอิสมุลอะอ์ซ็อม (แปลตรงตัว: "ชื่อที่ยิ่งใหญ่ที่สุด") หรือ "อิสมุลลอฮุอักบัร"  ในศาสนาอิสลามได้อิงถึงพระนามที่ยิ่งใหญ่ที่สุดของอัลลอฮ์ ที่รู้เพียงแต่บรรดาศาสนทูตเท่านั้น
ฮะดีษเกี่ยวกับอิสมุลอะอ์ซ็อม.
พระนามบางส่วนมีความหมายทั่วไปและสามารถใช้แทนชื่ออื่น ๆ ได้ "... ตราบเท่าที่ไม่มีพระนามใดสูงส่งยิ่งกว่าพระนามนั้น และถูกเรียกเป็น อิสมุลอะอ์ซ็อม หรืออิสมุลลอฮุอักบัร" (จริงอยู่ที่อิสมุลลอฮุอักบัรสามารถใช้กับความหมายอื่นได้ด้วย)
มีคนเชื่อว่า อิสมุลอะอ์ซ็อมมีผลต่อการให้พร (ดุอาอ์) อย่างมาก รายงานจากฮะดีษ ใครก็ตามที่ใช้คำนี้ขอต่ออัลลอฮ์ ดุอาอ์ของเขาหรือเธอจะถูกตอบรับ
วันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ

วันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ  ตรงกับวันที่ 17 พฤษภาคม มีเป้าหมายเพื่อจัดกิจกรรมในระดับนานาชาติเพื่อสร้างความตระหนักต่อการละเมิดสิทธิของกลุ่มผู้มีความหลากหลายทางเพศ และเสริมสร้างความเข้าใจและรณรงค์ซึ่งสิทธิดังกล่าวในพื้นที่ต่าง ๆ ทั่วโลก ในปี 2016 มีประเทศต่าง ๆ ที่จัดกิจกรรมรวม 132 ประเทศ
วันที่ 17 พฤษภาคม ถูกเลือกเนื่องจากเป็นวันถอดถอนการรักร่วมเพศออกจากบัญชีการจำแนกโรคสากลขององค์การอนามัยโลกในปี 1990 และเริ่มต้นโดยลุยส์-จอร์จิส ทิน (Louis-Georges Tin) ผู้ก่อตั้งวันวันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ
ประเทศไทยโดยกรุงเทพมหานคร (องค์กรปกครองส่วนท้องถิ่น)และยูเนสโก ประเทศไทย ยอมรับและจัดงานเป็นประจำที่หอศิลปวัฒนธรรมแห่งกรุงเทพมหานครที่เขตปทุมวัน
ณิชาภัทร ฉัตรชัยพลรัตน์

ณิชาภัทร ฉัตรชัยพลรัตน์ (เกิด 17 กันยายน พ.ศ. 2538) ชื่อเล่น แพรวา เป็นนักแสดงและนักร้องชาวไทย ซึ่งเป็นที่รู้จักจากบทบาท “ขนมปัง” ในซีรีส์ "ฮอร์โมนส์ วัยว้าวุ่น" และ “โบโย่” ในซีรีส์ "เฟรนด์โซน เอาให้ชัด"
ประวัติ.
ณิชาภัทรเกิดเมื่อวันที่ 17 กันยายน พ.ศ. 2538 ที่จังหวัดขอนแก่น เธอเข้าร่วมออดิชันในโครงการ Hormones The Next Gen เข้ารอบ 12 คนสุดท้าย และได้เป็น 1 ใน 5 คนสุดท้าย เธอเปิดตัวในฐานะนักแสดง "ฮอร์โมนส์ วัยว้าวุ่น" ฤดูกาลที่ 2 ด้วยบท ขนมปัง เมื่อปี พ.ศ. 2557 ในปีเดียวกัน เธอได้ร่วมแสดงในซีรีส์เรื่อง "เพื่อนเฮี้ยน..โรงเรียนหลอน" ในตอน "อจินไตย" รับบท ปาล์ม ปารดี
ใน พ.ศ. 2558 เธอกลับมารับบทขนมปังใน "ฮอร์โมนส์ วัยว้าวุ่น ฤดูกาลที่ 3" นอกจากนี้เธอยังรับเชิญเป็นคุณหญิงย่าตอนวัยสาว ในละครเรื่อง "น้ำตากามเทพ" และเป็นนักแสดงหลักในละครเรื่อง "Lovey Dovey แผนร้ายนายเจ้าเล่ห์"
"รักติดไซเรน" เพลงที่เธอและพาริส อินทรโกมาลย์สุตร้อง ซึ่งเป็นหนึ่งในเพลงประกอบละครเรื่อง "My Ambulance รักฉุดใจนายฉุกเฉิน" ได้รับยกย่องเป็น "หนึ่งในสองเพลงไทยที่ยิ่งใหญ่ที่สุดใน พ.ศ. 2562" และได้เข้าร่วมงาน "One Love Asia" ซึ่งเป็นงานระดมทุนของยูนิเซฟสำหรับผู้ได้รับผลกระทบจากโรคโควิด-19 ในเอเชีย
วันที่ 19 กุมภาพันธ์ พ.ศ. 2564 นาดาวบางกอกประกาศว่า ณิชาภัทรได้ออกจากนาดาวบางกอกและนาดาวมิวสิก เพื่อรับงานในฐานะนักแสดงและศิลปินอิสระ
หลังจากนั้น ณิชาภัทรได้เซ็นสัญญาเข้าเป็นศิลปินในสังกัด High Cloud Entertainment ในวันที่ 19 สิงหาคม พ.ศ. 2564 และมีผลงานเพลงภายใต้สังกัดนี้จำนวน 2 ซิงเกิล คือ "จีบป่ะ (Flirt)" ในปี พ.ศ. 2564 และ "แพ้ว่ะ (Defeated)" ในปี พ.ศ. 2565 ณิชาภัทรอยู่ภายใต้สังกัดนี้จนกระทั่ง High Cloud Entertainment ประกาศว่า ณิชาภัทรได้ยุติบทบาทการเป็นศิลปินภายใต้สังกัดในวันที่ 20 มกราคม พ.ศ. 2566
วัดปากลัด (จังหวัดสมุทรสงคราม)

วัดปากลัด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขิน อำเภอเมืองสมุทรสงคราม จังหวัดสมุทรสงคราม ปัจจุบันมีพระครูวิรัชสมุทรคุณ (สมบุญ เขมธมฺโม) เป็นเจ้าอาวาสและท่านยังดำรงตำแหน่งเจ้าคณะตำบลลาดใหญ่ เขต 1 เป็นที่ปรึกษาเจ้าคณะตำบลลาดใหญ่ เขต 1
วัดปากลัด หรือ วัดลัดด่าน จดทะเบียนเป็นวัดเมื่อ พ.ศ. 2409 ผู้สร้างวัดนี้ชื่อ ปู่วรรณ และนางสาวเผือก ได้อุทิศที่ดินจำนวน 30 ไร่ ให้สร้างวัด ได้รับพระราชทานวิสุงคามสีมาเมื่อ พ.ศ. 2414 และได้นิมนต์หลวงปู่เอี่ยม เถวโร มาครองวัดเพื่อเป็นเจ้าอาวาสรูปแรกของวัดอีกด้วย สิ่งสำคัญของวัด ได้แก่ พระปรานในอุโบสถ เป็นพระปูนปั้นปางสมาธิ และพระปูนปั้นประทับยืนอยู่ในอุโบสถอีก 2 องค์
หลวงปู่เอี่ยม วัดปากลัด เป็นเกจิอาจารย์ วัตถุมงคลของหลวงปู่เอี่ยม เช่น พระสมเด็จเนื้อดินเผาหลังยันต์ พระสังกัจจายน์เนื้อดิน พระกลีบบัวหลวง ตะกรุดมหาระงับ และเหรียญหลวงปู่เอี่ยม เป็นต้น
กรมข่าวทหารบก

กรมข่าวทหารบก (อักษรย่อ: ขว.ทบ.) เป็นหน่วยทหารส่วนบัญชาการ (ฝ่ายเสนาธิการ) ของกองทัพบกไทย ซึ่งมีหน้าที่ในการดำเนินงานด้านการข่าว, ข่าวลับ, ข่าวกรองทางทหาร, การรักษาความปลอดภัย, การทูตฝ่ายทหารบก รวมถึงควบคุมการแจกจ่ายแผนที่ทหาร
ประวัติ.
หลังจากสงครามมหาเอเชียบูรพาสิ้นสุดลง กองทัพบกไทยได้รับการปรับปรุงตามแบบกองทัพบกสหรัฐให้ทันสมัย โดยยกแผนกทั้ง 4 ของกรมเสนาธิการทหารบกขึ้นเป็นระดับกรม ซึ่งแผนกที่ 2 ได้รับการตั้งเป็น "กรมข่าวทหารบก" ตั้งแต่วันที่ 6 สิงหาคม พ.ศ. 2475 โดยมีที่ตั้งอยู่ ณ ศาลาว่าการกระทรวงกลาโหม
ทั้งนี้ กรมข่าวทหารบกมีเจ้ากรมข่าวทหารบกเป็นผู้บังคับบัญชา ซึ่งมีบทบาทในการสั่งการ ดูแลวินัยนายทหารในสังกัด รวมถึงมีข้าราชการทหารชั้นสูงจากกรมข่าวทหารบกที่ได้รับการคัดเลือกเข้าศึกษา ณ วิทยาลัยป้องกันราชอาณาจักร โดยมีเจ้ากรมข่าวทหารบกคนปัจจุบัน คือ พลโท กำชัย วงศ์ศรี ส่วนรองเจ้ากรมข่าวทหารบกคนปัจจุบัน คือ พลตรี ปริทัศน์ ตรีกาลนนท์
วัดผลาหาร

วัดผลาหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหก อำเภอคลองหลวง จังหวัดปทุมธานี ปัจจุบันพระสมุห์ จเร อคฺคปญฺโญ ดำรงตำแหน่งเจ้าอาวาส
วัดผลาหารสร้างเมื่อ พ.ศ. 2456 โดยมีขุนหาญทรชน บริจาคที่ดินให้สร้างวัด เนื้อที่ 7 ไร่ 2 งาน ชาวบ้านเรียกกันว่า วัดขุนหาญทรชน ตามนามผู้บริจาคที่ดินและดำเนินการสร้างวัด วัดได้รับพระราชทานวิสุงคามสีมา เมื่อประมาณ พ.ศ. 2459 ด้านการศึกษา ทางวัดได้เปิดสอนปริยัติธรรมแผนกธรรมเริ่มมาตั้งแต่ พ.ศ. 2470 นอกจากนี้ยังได้ให้ทางราชการสร้างโรงเรียนประชาบาล สอนระดับประถมศึกษาในที่ดินวัด
อาคารเสนาสนะภายในวัด ได้แก่ อุโบสถกว้าง 7 เมตร ยาว 20 เมตร สร้างเมื่อ พ.ศ 2500 ภายในมีพระประธาน หน้าตักกว้าง 1 เมตร กุฏิสงฆ์ 10 หลัง ส่วนมากเป็นอาคารไม้ หอสวดมนต์กว้าง 15 เมตร ยาว 15 เมตร และศาลาการเปรียญสร้างเมื่อ พ.ศ. 2512
ตำบลหลุมเข้า

หลุมเข้า เป็นตำบลในอำเภอหนองขาหย่าง จังหวัดอุทัยธานี 
ที่ตั้งและอาณาเขต.
ตำบลหลุมเข้ามีอาณาเขตติดต่อกับเขตการปกครองข้างเคียงดังต่อไปนี้
ประวัติ.
หลุมเข้าเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 เล่ากันว่าเมื่อปลายปี พ.ศ. 2110 พม่าได้ยกทัพผ่านเข้ามาในเขตจังหวัดอุทัยธานี ชาวบ้านที่อาศัยอยู่ตามช่องทางที่พม่ายกทัพผ่าน จะทิ้งข้าวของเพื่อหนีเอาชีวิตรอด และชุดหลุมฝังไว้ รวมทั้งข้าวเปลือก ข้าวสาร เพื่อจะกลับมาเอาหลังบ้านเมืองสงบ เนื่องจากมีการขุดหลุมฝังข้าวไว้มาก ชาวบ้านจึงเรียกบริเวณดังกล่าวว่า "หลุมเข้า" คำว่า "เข้า" ในยุคนั้นหมายความถึงคำว่า "ข้าว" ด้วย
การแบ่งเขตการปกครอง.
การปกครองส่วนภูมิภาค.
พื้นที่ตำบลหลุมเข้าประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 2,469 คน แบ่งเป็นชาย 1,177 คน หญิง 1,292 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 2 จาก 9 ตำบลในอำเภอหนองขาหย่าง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลหลุมเข้าทั้งตำบลอยู่ในเขตองค์การบริหารส่วนตำบลหลุมเข้า ซึ่งเดิมมีฐานะเป็นสภาตำบลหลุมเข้า ในปี พ.ศ. 2517 ต่อมาปี พ.ศ. 2541 สภาตำบลหลุมเข้ามี 7 หมู่บ้าน พื้นที่ 46.43 ตารางกิโลเมตร ประชากร 2,544 คน และ 624 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลหลุมเข้าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหลุมเข้า
การเก็บวัคซีน

การเก็บวัคซีน เป็นเรื่องเกี่ยวกับการเก็บและการจัดการวัคซีนอย่างถูกต้องเริ่มจากโรงงานผลิตไปจนถึงการให้วัคซีนแก่ผู้รับ
มาตรฐานโดยทั่วไปเป็น#เปลี่ยนทาง ที่การเก็บและการขนส่งวัคซีนจะรักษาไว้ให้อยู่ในอุณหภูมิ#เปลี่ยนทาง 
ซึ่งใช้กับวัคซีนมนุษย์เกือบทั้งหมดทั้งในประเทศพัฒนาแล้ว (เช่นสหรัฐ) และในประเทศรายได้ปานกลาง (เช่นประเทศไทย) จนถึงรายได้ต่ำ
มีวัคซีนที่ยกเว้นบ้าง เช่น วัคซีนโรคฝีดาษ วัคซีนโรคอีสุกอีใส วัคซีนงูสวัด และวัคซีนรวมบางชนิดสำหรับโรคหัด คางทูม และหัดเยอรมัน ซึ่งต้องส่งในอุณหภูมิ#เปลี่ยนทาง 
วัคซีนโควิด-19 บางชนิดเช่น วัคซีนของไฟเซอร์
ต้องส่งและเก็บแช่แข็ง#เปลี่ยนทาง 
ซึ่งเป็นปัญหาในการใช้วัคซีนนี้ในเหตุการณ์ระบาดทั่วของโควิด-19
อนึ่ง วัคซีนโรคอีโบลา คือ Ervebo ก็ต้องขนส่งในอุณหภูมิดังกล่าวนี้เช่นกัน
เชิงอรรถและอ้างอิง.
<templatestyles src="Reflist/styles.css" />
ตำบลดงขวาง (อำเภอหนองขาหย่าง)

ดงขวาง เป็นตำบลในอำเภอหนองขาหย่าง จังหวัดอุทัยธานี 
ที่ตั้งและอาณาเขต.
ตำบลดงขวางมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ดงขวางเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 ชื่อของ "ดงขวาง" ที่ใช้ชื่อนี้เพราะสมัยก่อนเป็นพื้นที่ติดกับป่าดงดิบ และพื้นที่เป็นที่ราบลุ่มที่อุดมสมบูรณ์ ซึ่งสันนิษฐานว่า ชาวบ้านที่อาศัยอยู่ดั้งเดิมย้ายมาจากบ้านเก่าเขากระจิว เขตจังหวัดกาญจนบุรี โดยการนำของแม่เฒ่าจีน คำจีนศรี
การแบ่งเขตการปกครอง.
การปกครองส่วนภูมิภาค.
พื้นที่ตำบลดงขวางประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 2,208 คน แบ่งเป็นชาย 1,024 คน หญิง 1,184 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 5 จาก 9 ตำบลในอำเภอหนองขาหย่าง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลดงขวางทั้งตำบลอยู่ในเขตองค์การบริหารส่วนตำบลดงขวาง ซึ่งเดิมมีฐานะเป็นสภาตำบลดงขวาง ในปี พ.ศ. 2517 ต่อมาปี พ.ศ. 2541 สภาตำบลดงขวางมี 6 หมู่บ้าน พื้นที่ 23.87 ตารางกิโลเมตร ประชากร 2,587 คน และ 624 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลดงขวางอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดงขวาง
พระเจ้าสตาญิสวัฟที่ 2 เอากุสตุส

พระเจ้าสตาญิสวัฟที่ 2 เอากุสตุส (พระนามเดิม: สตาญิสวัฟ อันตอญี ปอญาตอฟสกี 17 มกราคม ค.ศ. 1732–12 กุมภาพันธ์ ค.ศ. 1798) หรือทรงเป็นที่รู้จักในพระนามภาษาละตินที่ทรงได้รับหลังเสด็จขึ้นครองราชย์ว่า พระเจ้าสตานีสลุสที่ 2 เอากุสตุส ทรงเป็นพระมหากษัตริย์แห่งโปแลนด์ และ แกรนด์ดยุกแห่งลิทัวเนีย ครองราชย์ตั้งแต่ ค.ศ. 1764 จนถึง ค.ศ. 1795 และพระมหากษัตริย์รัชกาลสุดท้ายแห่งเครือจักรภพโปแลนด์–ลิทัวเนีย
พระเจ้าสตาญิสวัฟที่ 2 ทรงมีพื้นเพมาจากตระกูลขุนนางผู้มีฐานะ ใน ค.ศ. 1755 ขณะมีพระชนม์มายุ 22 พรรษา พระองค์ทรงได้ดำรงตำแหน่งนักการทูตประจำราชสำนักรัสเซีย และทรงมีความสัมพันธ์ฉันชู้สาวกับแกรนด์ดัชเชสเยกาเจรีนา (ต่อมาคือจักรพรรดินีเยกาเจรีนาที่ 2 แห่งรัสเซีย) ด้วยการสนับสนุนอย่างลับ ๆ จากพระนาง พระองค์จึงได้รับเลือก ให้เป็นพระมหากษัตริย์โปแลนด์ ภายหลังจากการเสด็จสวรรคตของพระเจ้าออกัสตัสที่ 3 โดยรัฐสภาในเดือนกันยายน ค.ศ. 1764พระองค์ทรงกระทำสิ่งที่เหนือความคาดหมาย กล่าวคือคือทรงพยายามปฏิรูปและเสริมสร้างความมั่นคงให้กับเครือจักรภพโปแลนด์–ลิทัวเนียที่มีดินแดนกว้างใหญ่แต่อ่อนแอ ความพยายามของพระองค์ก่อให้เกิดการต่อต้านจากประเทศเพื่อนบ้านอย่างปรัสเซีย รัสเซีย และออสเตรีย ซึ่งพยายามคงความอ่อนแอของเครือจักรภพเอาไว้ พระองค์ยังต้องเผชิญการต่อต้านภายในประเทศจากพวกอนุรักษนิยม ซึ่งเห็นว่าการปฏิรูปของพระองค์เป็นภัยคุกคามต่อสิทธิเสรีภาพที่มีมาแต่ครั้งโบราณและเอกสิทธิ์ ของพวกเขาที่ได้มาตั้งแต่หลายศตวรรษก่อน
ช่วงต้นรัชกาลของพระองค์เป็นที่จดจำจากวิกฤตการณ์สงครามสมาพันธ์บาร์ (ค.ศ. 1768–1772) ซึ่งนำไปสู่การแบ่งโปแลนด์ครั้งที่หนึ่ง (ค.ศ. 1772) ในช่วงหลังของการครองราชย์สภาเซยม์ใหญ่ (ค.ศ. 1788–1792) ได้กระทำการปฏิรูปหลายประการ รวมไปถึงรัฐธรรมนูญ 3 พฤษภาคม ค.ศ. 1791 การปฏิรูปเหล่านี้ถูกยกเลิกโดยสมาพันธ์ทาร์กอวิตสกาและสงครามกับรัสเซียใน ค.ศ. 1792 อันนำไปสู่การแบ่งโปแลนด์ครั้งที่สอง (ค.ศ. 1793) การลุกฮือกอชชุชกอ (ค.ศ. 1794) และการแบ่งโปแลนด์ครั้งที่สาม (ค.ศ. 1795) ถือเป็นจุดจบของเครือจักรภพ พระองค์จึงตัดสินพระทัยสละราชสมบัติในเดือนพฤศจิกายน ค.ศ. 1795 และใช้เวลาบั่นปลายพระชนม์ชีพในฐานะผู้ถูกจองจำที่พระราชวังหินอ่อนในกรุงเซนต์ปีเตอร์สเบิร์ก
พระองค์ทรงเป็นผู้มีภาพลักษณ์เป็นที่ถกเถียงกันในประวัติศาสตร์โปแลนด์ นัยหนึ่งก็ทรงถูกวิจารณ์จากการที่พระองค์ล้มเหลวในการต่อต้านและหยุดยั้งการแบ่งโปแลนด์ ซึ่งทำให้รัฐโปแลนด์ล่มสลายลง ในอีกด้านหนึ่ง พระองค์ก็ทรงเป็นที่จดจำในฐานะผู้อุปถัมภ์ศิลปะและวิทยาศาสตร์ อีกทั้งยังทรงเป็นผู้วางรากฐานคณะกรรมาธิการการศึกษาแห่งชาติ ซึ่งถือเป็นกระทรวงศึกษาธิการแห่งแรกของโลก และทรงสนับสนุนการสร้างสถาปัตยกรรมที่สำคัญหลายแห่ง
ตำบลหนองไผ่ (อำเภอหนองขาหย่าง)

หนองไผ่ เป็นตำบลในอำเภอหนองขาหย่าง จังหวัดอุทัยธานี
ที่ตั้งและอาณาเขต.
ตำบลหนองไผ่มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
หนองไผ่เป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 เป็นตำบลหนึ่งที่ได้จัดตั้งมาเป็นเวลานาน ซึ่งแต่โบราณมีเจดีย์สมัยทวารวดี สร้างอยู่กลางสระน้ำ 50 ไร่ ปัจจุบันมีนกเป็ดน้ำอาศัยอยู่เป็นจำนวนมาก ต่อมามีผู้คนอพยพมาตั้งบ้านเรือนเพิ่มมากขึ้นจนถึงทุกวันนี้
การแบ่งเขตการปกครอง.
การปกครองส่วนภูมิภาค.
พื้นที่ตำบลหนองไผ่ประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 2,410 คน แบ่งเป็นชาย 1,141 คน หญิง 1,269 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 3 จาก 9 ตำบลในอำเภอหนองขาหย่าง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลหนองไผ่ทั้งตำบลอยู่ในเขตองค์การบริหารส่วนตำบลหนองไผ่ ซึ่งเดิมมีฐานะเป็นสภาตำบลหนองไผ่ ในปี พ.ศ. 2517 ในปี พ.ศ. 2538–2540 สภาตำบลหนองไผ่มีประชากร 2,476 คน
ในปี พ.ศ. 2541 สภาตำบลหนองไผ่มี 9 หมู่บ้าน พื้นที่ 48.18 ตารางกิโลเมตร ประชากร 2,480 คน และ 611 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลหนองไผ่อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองไผ่
แวน เฮฟลิน

เอ็มเม็ต อีแวน เฮฟลิน จูเนียร์ (13 ธันวาคม ค.ศ. 1908 – 23 กรกฎาคม ค.ศ. 1971) เป็นนักแสดงชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยม จากการแสดงในภาพยนตร์เรื่อง "จอห์นนีอีเกอร์" (1942) และเป็นที่จดจำจากภาพยนตร์ตะวันตก "Shane" (1953), "" (1957) และ "Gunman's Walk" (1958).
เฮฟลินมีดวงดาวอยู่ในฮอลลีวูดวอล์กออฟเฟมสองดวงสำหรับวงการภาพยนตร์-โทรทัศน์ และมีชื่ออยู่ในหอเกียรติยศโอคลาโฮ ค.ศ. 1964
ชีวิตช่วงแรก.
เฮฟลินเกิดในวอลเทอส์ รัฐโอคลาโฮมา เป็นบุตรชายของแฟนนี บลีกเกอร์ (สกุลเดิม ชิพเพย์) และ ดร. เอ็มเม็ต อีแวน เฮฟลิน เป็นทันตแพทย์ เขามีเชื้อสายไอริชและฝรั่งเศส เฮฟลินมีน้องสาวหนึ่งคนชื่อ ฟรานเซส เฮฟลิน มีอาชีพเป็นนักแสดงเช่นกัน (แต่งงานกับนักแต่งเพลง โซล คาแพลน) เฮฟลินเข้าเรียนที่โรงเรียนคลาสเซนไฮสกูลในโอคลาโฮมาซิตี มีข้อมูลบางแหล่งรายงานว่าลองบีชโพลีเทคนิคไฮสกูล ระดับปริญญาตรีที่มหาวิทยาลัยโอคลาโฮมา จวบจนสำเร็จการศึกษาใน ค.ศ. 1932 และเป็นสมาชิกของสมาคมนักศึกษาชาย ฟายเดลตาทีตา (Phi Delta Theta) หลังจากนั้น จบการศึกษาระดับปริญญาโท ด้านการละคร จากมหาวิทยาลัยเยล
ภูมิพัฒน์ พชรทรัพย์

ภูมิพัฒน์ พชรทรัพย์ (เกิด 26 สิงหาคม พ.ศ. 2507) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนครพนม สังกัดพรรคเพื่อไทย อดีตเลขาธิการพรรคเพื่อชาติ
ประวัติ.
ภูมิพัฒน์ พชรทรัพย์ เกิดเมื่อวันที่ 26 สิงหาคม พ.ศ. 2507 ที่ อำเภอบ้านแพง จังหวัดนครพนม จบการศึกษาระดับปริญญาตรีสาขาการศึกษา ปริญญาโทสาขาการจัดการระหว่างประเทศ จากมหาวิทยาลัยเซาท์อีสเทิร์น สหรัฐอเมริกา และปริญญาเอก สาขาการพัฒนาชุมชน มหาวิทยาลัยนิวพอร์ต ประเทศสหรัฐอเมริกา
การทำงาน.
การเมือง.
ภูมิพัฒน์ พชรทรัพย์ เข้าร่วมงานการเมืองครั้งแรกในปี 2544 ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในนามพรรคประชาธิปัตย์ แต่ไม่ได้รับเลือกตั้ง ต่อมาย้ายมาร่วมงานกับพรรคพลังประชาชน โดยลงสมัครรับเลือกตั้งเป็นสมาชิกสภาผู้แทนราษฎรแบบสัดส่วน กลุ่มจังหวัดที่ 3 ลำดับที่ 9 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือกตั้ง ต่อมาเมื่อ สุขุมพงศ์ โง่นคำ ลาออก เขาจึงได้เลื่อนขึ้นมาเป็น ส.ส.แทน กระทั่งในปี 2551 ศาลรัฐธรรมนูญวินิจฉัยให้ยุบพรรคพลังประชาชน เขาจึงย้ายไปสังกัดพรรคภูมิใจไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาย้ายไปสังกัดพรรคชาติไทยพัฒนา เนื่องจากพื้นที่ทับซ้อนกับ ศุภชัย โพธิ์สุ แต่ผลการเลือกตั้งปรากฏว่าทั้งศุภชัย และภูมิพัฒน์ แพ้ให้กับผู้สมัครจากพรรคเพื่อไทย
ในปี 2562 ภูมิพัฒน์ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเพื่อชาติ แต่ไม่ได้รับเลือกตั้ง ต่อมาเขาได้รับตำแหน่งเป็นเลขาธิการพรรคเพื่อชาติ ในปี 2564
ภูมิพัฒน์ ถูกกล่าวถึงในการเลือกตั้งนายกองค์การบริหารส่วนจังหวัดในปี 2563 ว่าอาจเป็นตัวเลือกหนึ่งที่พรรคเพื่อไทยจะสนับสนุนให้ลงสมัคร นายก อบจ.นครพนม แต่ท้ายที่สุดพรรคเพื่อไทยก็ให้การสนับสนุน นายสมชอบ นิติพจน์ อดีตนายก อบจ.นครพนม ลงสมัครแทน
ต่อมา ภูมิพัฒน์ย้ายไปสังกัดพรรคเพื่อไทย และได้รับการวางตัวให้ลงสมัครสมาชิกสภาผู้แทนราษฎรจังหวัดนครพนม เขต 1 และได้รับเลือกตั้งใน การเลือกตั้งสมาชิกสภาผู้แทนราษฎรจังหวัดนครพนม พ.ศ. 2566 ในที่สุด
สมาชิกสภาผู้แทนราษฎร.
ภูมิพัฒน์ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ธุรกิจ.
ภูมิพัฒน์ พชรทรัพย์ เป็นประธานกรรมการ บริษัท โนบิชา กรุ๊ป จำกัด หรือธุรกิจแฟรนไชส์ร้านชานมไข่มุกในชื่อ "โนบิชา" เนื่องจากภูมิพัฒน์เป็นผู้ที่ชื่นชอบดื่มชา จึงได้พัฒนาสูตรและต่อยอดเป็นธุรกิจร้านชาไข่มุกที่เป็นที่รู้จักกันดี โดยเครื่องหมายการค้าของโนบิชาซึ่งเป็นรูปเด็กผู้ชายใส่แว่นตา นำมาจากตัวนายภูมิพัฒน์เอง
วัดบางปรงธรรมโชติการาม

วัดบางปรงธรรมโชติการาม หรือ วัดบางปรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 26 ไร่ 60 ตารางวา วัดตั้งอยู่ริมคลองบางพระ (อยู่ทางฝั่งทิศตะวันตกของคลอง) ซึ่งจะไหลลงสู่แม่น้ำบางปะกงที่ตั้งอยู่ห่างออกไปทางทิศตะวันออกของวัดประมาณ 2.8 กิโลเมตร
วัดบางปรงตั้งวัดขึ้นเมื่อ พ.ศ. 2450 ตรงกับพระบาทสมเด็จพระจุลจอมเกล้าเจ้าอยู่หัว และได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547 อย่างไรก็ตาม จากหลักฐานทางโบราณคดี ทำให้สันนิษฐานได้ว่า วัดบางปรงอาจสร้างขึ้นตั้งแต่สมัยอยุธยาตอนปลายถึงรัตนโกสินทร์ตอนต้น หลักฐานทางโบราณคดีในวัดที่ยังคงหลงเหลืออยู่ในปัจจุบันได้แก่ อุโบสถ (หลังเก่า) วัดบางปรงได้รับการประกาศขึ้นทะเบียนโบราณสถานในราชกิจจานุเบกษา เล่ม 119 ตอนพิเศษ 129ง วันที่ 26 ธันวาคม 2545 เรื่อง ขึ้นทะเบียนโบราณสถานและกำหนดเขตที่ดินโบราณสถาน (โบราณสถานวัดบางปรง)
อุโบสถ (หลังเก่า) ปัจจุบันเป็นวิหาร หันหน้าไปทางทิศตะวันออกเฉียงเหนือสู่คลองบางพระ มีลักษณะเป็นอาคารทรงไทยก่ออิฐถือปูนขนาดใหญ่ มีพาไลโดยรอบ หลังคาอุโบสถเป็นทรงจั่วมุขลดมุงกระเบื้องดินเผาแบบเกล็ดปลา หน้าบันทั้งหน้าและหลังประดับลายเทพนม ล้อมรอบด้วยลายเครือเถา พื้นปิดกระจกสี (สีฟ้าหรือสีน้ำเงินเป็นหลัก) คอสองประดับด้วยปูนปั้นลายใบไม้ ที่ผนังสกัดหน้าด้านนอกทำเป็นซุ้มประดิษฐานพระพุทธรูปปูนปั้นปางมารวิชัย มีเสมาทำจากหินทรายสีแดงประดิษฐานอยู่ในซุ้มทรงกูบด้านหน้าซุ้มพระพุทธรูป ภายในประดิษฐานพระพุทธรูปหลายองค์และรูปปั้นพระสงฆ์ (หลวงพ่อมี หลวงพ่ออุปัชฌาหมวดอยู่ หลวงพ่อเล็ก น้อยใจบุญ และพระวินัยสารเวที) มีพระประธาน คือ "หลวงพ่ออู่ทองศักดิ์สิทธิ์" เป็นพระพุทธรูปแบบศิลปะอู่ทอง เนื้อสำริด
วัดพระบรมธาตุ (จังหวัดตาก)

วัดพระบรมธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะตะเภา อำเภอบ้านตาก จังหวัดตาก นอกจากนี้ ภายในวัดยังมีพิพิธภัณฑ์วัดพระบรมธาตุ ซึ่งจัดสร้างขึ้นเมื่อ พ.ศ. 2544–2545 ภายในจัดแสดงและเก็บรักษาพระพุทธรูปไม้ หีบธรรม ตู้ธรรม ถ้วยชามสังคโลก อาวุธโบราณ เงินโบราณ เครื่องใช้โบราณ และวัตถุโบราณอื่น ๆ 
ประวัติ.
วัดพระบรมธาตุ เดิมเป็นวัดร้าง ต่อมาราว พ.ศ. 2440 ได้รับการบูรณปฏิสังขรณ์และได้รับพระราชทานวิสุงคามสีมาวันที่ 8 กุมภาพันธ์ พ.ศ. 2492 
มีตำนานเกี่ยวข้องกับพระบรมธาตุ ตามตำนานพระเจ้าเลียบโลกในสมุดข่อยที่พบภายในวัดที่เขียนเป็นภาษาเหนือ กล่าวว่า สมเด็จพระสัมมาสัมพุทธเจ้าได้เสด็จโปรดสัตว์ล่องมาตามลำน้ำปิง เสด็จมายังดอยมะหิยะกะหรือมะหิยังกะ ในเขตตัวเมืองตาก และตรัสกับพระอานนท์ว่าสถานที่นี้เป็นสถานที่สำราญ ร่มรื่น หากเราตถาคตปรินิพพานแล้วให้นำอัฐิและเกศากลับมายังดอยมะหิยังกะ ภายหลังจากสมเด็จพระสัมมาสัมพุทธเจ้าปรินิพพาน พระอานนท์ (บางตำนานกล่าวว่าเป็นพระสาวก 4 องค์) ได้นำเอาพระบรมสารีริกธาตุ กับพระเกศา 4 เส้น มาประดิษฐานยังดอยมะหิยังกะแห่งนี้ แล้วก่อเจดีย์รูปทรงสี่เหลี่ยมแล้ว นำพระบรมอัฐิบรรจุไว้ในพระเจดีย์ บางตำนานกล่าวว่าชาวบ้านได้ร่วมกันสร้างเจดีย์คลุมหลุมที่บรรจุพระบรมสารีริกธาตุ 
แต่จากหลักฐานทางประวัติศาสตร์โบราณคดี สันนิษฐานว่า วัดพระบรมธาตุอาจสร้างขึ้นตั้งแต่พุทธศตวรรษที่ 18 ตรงกับสมัยสุโขทัย
เสนาสนะ.
พระบรมธาตุสร้างเลียนแบบเจดีย์ชเวดากอง สันนิษฐานว่าสร้างครอบเจดีย์องค์เดิมไว้โดยพระครูพิทักษ์บรมธาตุ (หลวงพ่อทองอยู่) ซึ่งเป็นเจ้าอาวาสปกครองวัดพระบรมธาตุตั้งแต่ปี พ.ศ. 2475–2512 เจดีย์ปัจจุบันเป็นทรงแปดเหลี่ยมศิลปะล้านนา บุภายนอกด้วยทองดอกบวบ (ทองเหลืองผสมทองแดง) มีเจดีย์ขนาดเล็ก 16 องค์รายล้อม และมีซุ้มสำหรับประดิษฐานพระพุทธรูปอีก 12 องค์
อุโบสถสร้างเมื่อ พ.ศ. 2494 กว้าง 12 เมตร ยาว 20 เมตร หน้าบันและจั่วเป็นไม้ หน้าต่างแกะเป็นภาพพุทธประวัติปิดทอง หัวบันไดเป็นนาค ภายในประดิษฐาน "หลวงพ่อทันใจ" เป็นพระพุทธรูปก่ออิฐถือปูน ปางมารวิชัย ลงรักปิดทอง วิหารเก่ามีเพดานสูง 2 ชั้น มีพระพุทธรูปปูนปั้นปิดทองอยู่ภายใน วิหารอีกหลังหนึ่งที่มีลวดลายแกะสลักที่สวยงาม ศาลาการเปรียญ กว้าง 8.5 เมตร ยาว 16 เมตร สร้างเมื่อ พ.ศ. 2467 และหอสวดมนต์ กว้าง 6.5 เมตร ยาว 12 เมตร สร้างเมื่อ พ.ศ. 2523
วัดโพธิ์ทอง (จังหวัดอ่างทอง)

วัดโพธิ์ทอง เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลคำหยาด อำเภอโพธิ์ทอง จังหวัดอ่างทอง
วัดโพธิ์ทองสันนิษฐานว่าสร้างในสมัยกรุงศรีอยุธยาแต่ไม่ปรากฏนามผู้สร้าง ตั้งวัดเมื่อ พ.ศ. 2231 ได้รับพระราชทานวิสุงคามสีมา พ.ศ. 2241 
ซึ่งวัดโพธิ์ทองได้ปรากฏชื่อในพระราชพงศาวดารช่วงรัชสมัยสมเด็จพระเจ้าเอกทัศน์ ว่าวัดแห่งนี้เป็นที่ประทับของพระภิกษุ สมเด็จพระเจ้าอุทุมพร อยู่ระยะหนึ่งก่อนจะเสด็จไปประทับต่อที่วัดประดู่ทรงธรรมและวัดราชประดิษฐาน ตามลำดับ พระองค์ยังทรงสร้างพระตำหนักคำหยาดไว้เป็นที่ประทับด้วยวัดโพธิ์ทองนี้ตรงข้ามทางเข้าบ้านบางเจ้าฉ่า ในสมัยพระบาทสมเด็จพระมงกุฎเกล้าเจ้าอยู่หัว เคยเสด็จมาประทับร้อนเมื่อคราวเสด็จประพาสลำน้ำน้อย ลำน้ำใหญ่ มณฑลกรุงเก่า เมื่อ พ.ศ. 2459
วัดโพธิ์ทองมีพระเกจิอาจารย์ชื่อดังของเมืองอ่างทอง คือ หลวงพ่อสม สุชีโว หรือ พระครูโสภณสิริธรรม ท่านยังเป็นแพทย์แผนโบราณ มีชื่อเสียงเกียรติคุณในด้านการจัดสร้างพระผงตามแบบโบราณ จนได้รับความนิยมจากบรรดานักนิยมสะสมวัตถุมงคล
สงครามพระนางแอนน์

สงครามพระนางแอนน์ (พ.ศ. 2245–2256) เป็นรุ่นที่สองของ สงครามฝรั่งเศส-อเมริกันอินเดียน ที่ต่อสู้ในทวีปอเมริกาเหนือ ที่เกี่ยวข้องกับอาณาจักรอาณานิคมบริเตนใหญ่, ฝรั่งเศสและสเปน เกิดขึ้นในรัชสมัยของ สมเด็จพระราชินีแอนน์ ในทวีปยุโรป โดยทั่วไปแล้วถือว่าสงครามครั้งนี้เป็นเขตสงครามในทวีปอเมริกาของสงครามสืบราชบัลลังก์สเปน ในขณะที่ในทวีปอเมริกาถือว่าเป็นสงครามแยกต่างหาก สงครามครั้งนี้ยังเป็นที่รู้จักกันในนาม สงครามอินเดียนครั้งที่สาม หรือในชื่อ สงครามระหว่างอาณานิคมครั้งที่สอง ในฝรั่งเศส
ภาวะพร่องออกซิเจน

ภาวะพร่องออกซิเจน  คือภาวะที่เนื้อเยื่อบางส่วนหรือทั้งหมดของร่างกายได้รับออกซิเจนไม่เพียงพอต่อความต้องการ อาจพบทั่วร่างกายหรือเฉพาะบางบริเวณของร่างกายก็ได้ โดยทั่วไปแล้วเกิดจากโรคต่างๆ แต่บางครั้งก็เป็นการเปลี่ยนแปลงตามปกติ เช่น ในระหว่างการฝึกหายใจช้า หรือการออกกำลังกายหนักๆ เป็นต้น
ภาวะพร่องออกซิเจนต่างจากภาวะเลือดมีออกซิเจนน้อย (hypoxemia) โดยภาวะเลือดมีออกซิเจนน้อยสามารถทำให้เกิดภาวะพร่องออกซิเจนได้ แต่ภาวะพร่องออกซิเจนก็อาจเกิดจากสาเหตุอื่นๆ ได้ เช่น ภาวะพร่องออกซิเจนจากโลหิตจาง ภาวะเช่นนี้ในน้ำเลือดอาจมีปริมาณออกซิเจนเป็นปกติ เซลล์เม็ดเลือดแดงแต่ละเซลล์ก็ขนส่งออกซิเจนเต็มที่ตามปกติ แต่ร่างกายได้รับออกซิเจนน้อยกว่าความต้องการ เนื่องจากจำนวนเซลล์เม็ดเลือดแดงมีน้อย เป็นต้น
เลือดมีออกซิเจนน้อย

ภาวะเลือดมีออกซิเจนน้อย  หมายถึงการที่ในเลือด (โดยเฉพาะเลือดในหลอดเลือดแดง) มีปริมาณออกซิเจนน้อยกว่าปกติ เกิดได้จากหลายสาเหตุ และมักทำให้เกิดภาวะพร่องออกซิเจนได้ เนื่องจากเลือดที่มีปริมาณออกซิเจนน้อยย่อมไม่สามารถส่งออกซิเจนให้เนื้อเยื่อได้เพียงพอต่อความต้องการ
นิยาม.
ภาวะเลือดมีออกซิเจนน้อยคือการที่มีออกซิเจนในเลือดน้อย ส่วนภาวะพร่องออกซิเจนจะกินความหมายกว้างกว่าคือการมีออกซิเจนน้อยในเลือด หรือในเนื้อเยื่อ หรือในร่างกาย ภาวะเลือดมีออกซิเจนน้อยสามารถทำให้เกิดภาวะพร่องออกซิเจนได้ เรียกว่า ภาวะพร่องออกซิเจนเหตุเลือดมีออกซิเจนน้อย (hypoxemic hypoxia) แต่ภาวะพร่องออกซิเจนยังสามารถเกิดได้จากสาเหตุอื่นๆ อีก เช่น ภาวะเลือดจาง เป็นต้น
นิยามของภาวะเลือดมีออกซิเจนน้อยโดยทั่วไปแล้วจะอ้างอิงกับการลดลงของความดันย่อยของออกซิเจนในเลือดแดง (หน่วยเป็นมิลลิเมตรปรอท) นิยามอื่นๆ อาจอ้างอิงกับปริมาตรออกซิเจนที่ลดลง (มิลลิลิตรของออกซิเจนต่อเดซิลิตรของเลือด) หรือร้อยละความอิ่มตัวของฮีโมโกลบินที่จับกับออกซิเจน โดยทั้งหมดนี้อาจพบร่วมกันหรือพบแยกกันก็ได้
เจมส์ ดันน์

เจมส์ ฮาเวิร์ด ดันน์ (2 พฤศจิกายน ค.ศ. 1901 – 1 กันยายน ค.ศ. 1967) เป็นนักแสดงละครเวที ภาพยนตร์ และโทรทัศน์ชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยม จากบทบาทจอห์นนี โนแลน ในภาพยนตร์เรื่อง "อะทรีโกรว์สอินบรุกลิน" (1945) เขาปรากฏตัวเป็นประจำในละครซิตคอม "อิตส์อะเกรตไลฟ์" ตั้งแต่ปี ค.ศ. 1954 ถึง 1956 และเป็นแขกรับเชิญในซีรีส์โทรทัศน์ยอดนิยมหลายเรื่องตั้งแต่ปี 1950 ถึงกลางคริสต์ทศวรรษ 1960 รวมถึงมีดวงดาวอยู่ในฮอลลีวูดวอล์กออฟเฟมสองดวงสำหรับวงการภาพยนตร์และโทรทัศน์
ท่าอากาศยานนานาชาติอัลฮุดัยดะฮ์

ท่าอากาศยานนานาชาติอัลฮุดัยดะฮ์ (IATA: HOD, ICAO: OYHD) เป็นท่าอากาศยานในอัลฮุดัยดะฮ์ ประเทศเยเมน 
สาายการบินและเส้นทาง.
ณ พ.ศ. 2564 ไม่มีสายการบินใดมาที่นี่อีกหลังเยเมเนียยกเลิกทุกเส้นทางใน พ.ศ. 2558 เนื่องจากความขัดแย้งที่กำลังดำเนินอยู่ในภูมิภาค
สงครามกลางเมืองเยเมน.
ท่าอากาศยานมีส่วนเกี่ยวข้องอย่างมากในยุทธการที่อัลฮุดัยดะฮ์ กองกำลังผสมที่นำโดยซาอุดีอาระเบียเคลื่อนพลไปยึดท่าอากาศยานในช่วงแรกของยุทธการที่อัลฮุดัยดะฮ์ซึ่งเริ่มขึ้นในวันที่ 13 มิถุนายน พ.ศ. 2561 ท่าอากาศยานถูกกองกำลังผสมยึดครองบางส่วนในเดือนมิถุนายน พ.ศ. 2561 ถึงแม้ว่ากองกำลังฮูษียังคงควบคุมส่วนหลักอยู่